Papagai bulargris

Papagai bulargrisa (Myiopsitta monachus) Psittacidae familian sailkatua dagoen papagai berde eta bulargrisa da. Moko horia du eta kopeta ere grisa. Gainalde berdea du, hego berde-urdinak eta sabelalde berde-horizka. Oro har oso homogeneoa den papagaien artean salbuespen dira Myiopsitta generoko bi espezieak, bular eta kopeta grisa duten bakarrak direlako ia 400 espezie dituen talde zabal honetan.

Papagai bulargrisa Hego Amerikako lurralde zabal batean bizi da, besteak beste Argentinan, Uruguain, Bolivian, Brasilen eta Paraguain. 20-30 urteko bizi iraupena dute.

Munduko beste leku batzuetara ere iritsi da gizakiak eramanda. Etxeetan hazteko ere saldu izan da eta ihes egindako aleek populazio egonkorrak sortu dituzte Ipar Amerikako eta Europako hainbat herrialdetan, egoera eta leku berrietara oso erraz moldatzen den espeziea baita. Espezie exotiko inbaditzaile bezala sailkatzen da.

 Erreferentziak 

 Ikus, gainera 
 Myiopsitta
 Psittacidae

 Kanpo estekak 
 World Bird Names

Kategoria:Psittacidae
Kategoria:Argentinako hegaztiak
Kategoria:Pantanaleko hegaztiak
Kategoria:Paraguaiko hegaztiak
Kategoria:Uruguaiko hegaztiak
Kategoria:Animalia inbaditzaileak
Kategoria:Espezie inbaditzaileak